open-index/open-wikipedia-markdown huggingface dataset:
אלי זמסקי

**אלי (אליעזר) זמסקי** (נולד ב־19 בספטמבר 1942) הוא ביולוג, מדען, בוטנאי, מרצה וסופר ישראלי.

היה המדען הראשי של רשות הטבע והגנים ונשיא המכללה האקדמית אחוה.

## ביוגרפיה
אלי זמסקי, יליד ראשון לציון, למד בבית הספר חביב בראשון לציון, בתיכון החקלאי "כנות" (ט–יא) ובכפר סילבר (יב). זמסקי שירת בצה"ל בין השנים 1960–1963, שם עבר טירונות וקורס מ"כים בגולני, קורס קציני חי"ר ונשאר בבה"ד 1 כמפקד מחלקה. למד באוניברסיטה העברית בירושלים בין השנים 1963 ל־1971 וסיים שם תואר בוגר, מוסמך ודוקטור. השתלם לאחר מכן באוניברסיטה של ווילס בבריטניה ושב לאוניברסיטה העברית בשנת 1972 כמרצה בפקולטה לחקלאות, שם לימד עד שנת 2006, עת יצא לגמלאות בדרגת פרופסור מן המניין.

שימש כמדען הראשי של רשות הטבע והגנים בין השנים 2004–2006, כנשיא המכללה האקדמית אחוה בין השנים 2006–2012 ומכהן מאז 2014 כראש בית הספר לתואר שני במכללה האקדמית לחינוך חמדת הדרום בנתיבות.

זמסקי עוסק בפעילות ציבורית ענפה: חבר בוועד מושב קדרון בו הוא חבר ופעיל במועצה האזורית, ראש ועדה אזורית לאיכות הסביבה, פיתוח קשרים עם משרדי ממשלה, השתתפות בראיונות רבים ברדיו, בטלוויזיה ובעיתונות) במשך עשרות שנים. לימד עשרות אלפי סטודנטים לאורך השנים בקורסים שונים למדעים וגם מרצה בהתנדבות בחוגי בית, בגני ילדים. הוא מלמד חשיבה יצירתית בנושאים מדעיים בגני ילדים ובמוסדות חינוך שונים, במפעלים, בחוגים, בהשתלמויות שונות וכן סדנאות בחשיבה יצירתית. זמסקי הוא מרצה מבוקש מאוד במגוון רחב של תחומים חינוכיים, חברתיים ומדעיים: חשיבה יצירתית של ילדים מול קיבעון מחשבתי של מבוגרים, מנהיגות, פרשת השבוע, הבסיס לקביעת הלוח העברי ושנה מעוברת, "אלוהים הוא מתמטיקאי", היעלמות הטבע מן הארץ, קיימות וסביבה העולם המופלא של הצמחים.

## ספרים
### ספרי מדע
* ביולוגיה של התא: מולקולה, אברון ותא
*# מהדורה ראשונה *(1989)*
*# מהדורה שנייה *(1992)*
*# מהדורה שלישית *(1997)*
*# מהדורה רביעית *(2002)*
* חשיבה יצירתית בהוראת מדעי הטבע *(2015)*
* תהליכים ומנגנונים בעולם הצמחים *(2017)*

#### באנגלית
**(1986)* Secretion and Secretory Structures in Plants
**(1996)* Photoassimilate Distribution in Plants and Crops: Source-Sink Relationships
**(2018)* Plants, the Fascinating Organisms: an Intriguing Insight into the World of Plants

### ספרי ילדים
* הרפתקאותיו של אליק הסקרן *(2014)*
* דג ברשת *(2017)*

#### טרילוגיית "ציפורים שכאלה"
* הצופית החצופית *(2019)*
* הבולבול המבולבל *(2019)*
* השפיריות השובבות *(2019)*

#### טרילוגיית "למה זה ככה?"
* למה זה ככה? בצמחים *(2020)*
* למה זה ככה? בבעלי חיים *(2020)*
* למה זה ככה? בדומם *(2020)*

### ספרים בנושאים אחרים
* חלומות צלולים *(2015)*
* רחש קוסמי *(2015)*
* אילו לסבתא היו גלגלים... *(ספר אינטרנט חינמי • 2016)*

## קישורים חיצוניים
* 
*פרופ' אלי זמסקי, באתר אבות ומייסדים
* פרופ' אלי זמסקי, באתר האוניברסיטה העברית בירושלים
* ספרו, "חלומות צלולים", באתר netbook
* מיהו סופר? מאת פרופסור אליעזר זמסקי, באתר המכללה האקדמית לחינוך חמדת הדרום

## הערות שוליים

קטגוריה:סופרים ישראלים
קטגוריה:ביולוגים ישראלים
קטגוריה:בוטנאים ישראלים
קטגוריה:נשיאי מכללת אחווה
קטגוריה:בוגרי בית הספר חביב
קטגוריה:בוגרי התיכון החקלאי כפר סילבר
קטגוריה:בעלי תואר דוקטור מהאוניברסיטה העברית בירושלים
קטגוריה:קדרון (מושב): אישים
קטגוריה:ישראלים שנולדו ב-1942
הו ג'ון

**הו ג'ון** (בקוריאנית: **허준**; 1546 – 9 באוקטובר 1615) היה רופא קוריאני ממייסדי הרפואה הקוריאנית.
## חייו
הו ג'ון נולד למשפחה צבאית אמידה. הוא היה משכיל ובטוח כלכלית לאורך ילדותו. אף על פי שהיה שייך למשפחה עשירה ומוערכת, מעריכים כי הוא התמודד עם אפליה מצד חברי שושלתו ואצילים אחרים מכיוון שנולד לפילגש. המוטיבציה של הו לעסוק ברפואה אינה ברורה, אך ייתכן שמעמדו החברתי מנע ממנו להפוך לאזרח או לקצין צבאי כמו אביו.

הו ג'ון מונה לרופא המלך בגיל 29. הוא כתב מספר ספרים בנושא הרפואה, אך המפורסם מהם הוא Dongui Bogam (ראי הרפואה המזרחית) שנחשב גם כיום לספר יסוד של הרפואה הקוריאנית. הספר כולל חשמיה כרכים המוקדשים לנושאים שונים ברפואה. הספר קיבל תפוצה רחבה בסין, יפן ווייטנאם.

אף על פי שהו ג'ון עבר כרופא של המשפחה המלכותית הוא פעל לכך ששיטות שלו יהיו נגישות גם לפשוטי העם. אף על פי שאז היה מקובל להשתמש בחומרים נדירים להכנת תרופות, הו ג'ון השתמש במרכיבים שניתנים להשגה בקלות ממקורות של הטבע. גם את הספרים שלו הוא כתב בכתב פשוט.

הו בילה את השנים האחרונות בחייו בחינוך לרופאים צעירים בקליניקת נאויווון עד מותו בשנת 1615.

ספרו נמצא בשימוש גם כיום. הוא נכלל בתוכנית זיכרון עולם של אונסק"ו.

דמותו פופולרית מאוד בקוריאה. בשנת 2009 הוא גיבור של מספר ספרים, סדרות טלוויזיה וסרטים, למשל ראי המכשפה.

## קישורים חיצוניים
* קורות חיים
## הערות שוליים

קטגוריה:קוריאנים
קטגוריה:ילידי 1546
קטגוריה:נפטרים ב-1615
קו האמרסמית' וסיטי

**קו האמרסמית' וסיטי** (באנגלית: **Hammersmith & City**) הוא קו רכבת תחתית במערכת הרכבת התחתית של לונדון העובר בין רובע האמרסמית' ופולהאם שבמערב לונדון לבארקינג ודאגנהאם שבמזרח לונדון. צבע הקו על מפת הרכבת התחתית של לונדון הוא ורוד והוא עובר ב־29 תחנות לאורך 25.5 ק"מ. בין פרינגטון למזרח אולדגייט מתרחק הקו מאזור הסיטי של לונדון, ליבה הכלכלי של הבירה, ומכאן שם הקו. מנהרות הקו נמצאות ממש מתחת לפני הקרקע בעומק של כ־5 מטרים והן בקוטר דומה לזה שבקווים הראשיים של בריטניה. מרבית מסלולו וכל תחנותיו משותפות עם הקווים סירקל ומטרופוליטן. מעל 114 מיליון נסיעות נוסעים נעשות מדי שנה בקווי האמרסמית', סירקל ומטרופוליטן.

## היסטוריה

בשנת 1863 החלה חברת "הרכבת המטרופוליטית" את שירות הרכבות התת-קרקעי הראשון בעולם בין פדינגטון לפרינגטון עם כרכרות עץ וקטרי קיטור. בשנה שלאחר מכן נפתחה רכבת מערבה מפדינגטון להמרסמית', והפכה במהרה לפופולרית ובבעלות משותפת של חברות המטרופוליטן והמערב הגדול. הקו הורחב אז מזרחה, בשלבים, והגיע עד למסילת הרכבת המזרחית של לונדון בשנת 1884. הקו התחשמל בשנת 1906, ובשנת 1936, לאחר שהמסילה המטרופוליטית נקלטה על ידי מועצת התחבורה בלונדון, חלק מהקו התאחד עם קו מטרופוליטן לכיוון בארקינג. תוואי האמרסמית' וסיטי הוצג על גבי המפה התחתית כחלק מקו המטרופוליטן עד 1990, אז עוצב מחדש כקו נפרד.

## מסלול הקו
הקו חוצה את אזור מרכז לונדון ממזרח למערב, רוב מסלולו וכל תחנותיו משותפות עם הקווים סירקל ומטרופוליטן.

## מפת הקו
מרכז|לא ממוסגר|710x710 פיקסלים

## קישורים חיצוניים

* 

קטגוריה:קווי הרכבת התחתית של לונדון
עוגת ירח

**עוגת ירח** (במנדרינית: **[[月]]饼** "יוּאֶה (ירח)-בִּינְג (עוגה)", באנגלית: **mooncake**) הוא מאפה סיני מסורתי הנאכל בעיקר בחג אמצע הסתיו (中秋节 - ג'וֹנְג-צְ'יוּ-גְ'יֶה). הפסטיבל מתרכז בהערכה לירח וצפייה בו. במהלך הפסטיבל עוגות ירח במגוון עצום של טעמים נחשבות למעדן חובה מסורתי. באופן טיפוסי, נהוג להציע עוגות ירח לחברים ומשפחה בכינוסים משפחתיים או מסיבות.

עוגת ירח קלאסית הן עגולות, בקוטר של כ-10 סנטימטרים וכ 3–4 סנטימטרים עובי, ונאכלות במיוחד באזורים הצפוניים והדרומיים של סין. העוגות בדרך כלל בעלות מילוי עשיר העשוי מממרח שעועית אדומה או ממרח זרעי לוטוס, עטוף בשכבה פריכה של חלמון ביצי ברווז מומלח ואפוי. עוגות ירח נחתכות למשולשים קטנים ומוגשות עם תה עלים סיני. בימינו נהוג שאנשי עסקים ומארחים מגישים ללקוחותיהם או אורחיהם עוגות ירח כמתנה, ובכך התפתחה תעשיית עוגות ירח מושקעות ומעוצבות.

עקב העלייה המתמדת בהשפעה התרבותית של סין, התפשטו עוגות ירח וחגיגות אמצע הסתיו לחלקים אחרים ברחבי אסיה. בנוסף החלו גם מסעדות במדינות מערביות להגיש עוגות ירח כמעדן.

## גלריית תמונות

תמונה:Moon Cakes.jpg|עוגות ירח פופולריות המוצעות למכירה ברחבי סין
תמונה:Mooncake cut in half.JPG|עוגות ירח חצויות. משמאל עוגה במילוי שורש זרעי לוטוס ומימין עוגה במילוי שעועית אדומה וחלמון ביצת ברווז
תמונה:Mooncake 3-4, lotus seed paste.jpg|עוגת ירח הממולאת בפסטה של זרעי לוטוס
תמונה:B%C3%A1nh_trung_thu_3.JPG|עוגת ירח בציפוי של אורז דביק הנהוגה בווייטנאם
תמונה:Mooncake with five smashed nuts.jpg|עוגת ירח נפוצה הנקראת "חמשת האגוזים"
תמונה:SnowSkinMooncake1.JPG|"עוגת עור שלג" - עוגת ירח לא אפויה הנפוצה בהונג-קונג
תמונה:Moon Cake Filling.jpg


## קישורים חיצוניים

## הערות שוליים

קטגוריה:סין: תרבות
קטגוריה:המטבח הסיני
ירח
קטגוריה:קינוחים ממולאים
ירח
קטגוריה:הירח
חלוקה מנהלית של בלארוס

שמאל|ממוזער|250px|חלוקת בלארוס למחוזות
שמאל|250px|חלוקת בלארוס למחוזות משנה|ממוזער
**[[בלארוס]]** מחולקת מבחינה מנהלית, מעל רמת היישוב הבודד, למחוזות, רמת החלוקה המנהלית הראשונה, ולמחוזות משנה (ראיוני). היישובים הבודדים מחולקים ל-102 ערים ו-108 יישובים.

חלוקת המחוזות מקורה עוד בימי הדוכסות הגדולה של ליטא, וגבולותיהם שימשו בקירוב כגבולות הגוברניות בשטחי בלארוס תחת האימפריה הרוסית.

מחוזות המשנה הוגדרו ברובם בשנות ה-60 של המאה ה-20 בתקופת ברית המועצות, ומעמדה המנהלי המיוחד של העיר מינסק ניתן לה ב-1993.

## מחוזות בלארוס

ברמת החלוקה המנהלית הראשונה מחולקת בלארוס לשישה מחוזות. במקביל למחוזות ישנה בבלארוס גם עיר אחת בעלת מעמד מיוחד כשל מחוז, הבירה מינסק.

## מחוזות משנה של בלארוס

ברמת החלוקה המנהלית השנייה מחולקת בלארוס ל-118 מחוזות משנה, בשמם המקובל בבלארוס, ראיון.

## קישורים חיצוניים

*
פתן מוות מצוי

**פתן מוות מצוי** (שם מדעי: *Acanthophis antarcticus*) הוא מין של נחש ממשפחת הפתניים ומהסוג פתן המוות. זהו מין ארסי ביותר הנפוץ במזרח אוסטרליה ובקצה הדרום-מערבי שלה באזורי יערות, חורשים וערבות עשב לחות בהם הוא מצוי בעיקר סביב סלעים ובין פסולת עלים. זהו אחד הנחשים הארסיים הנפוצים ביותר באוסטרליה. הוא חי בקווינסלנד, ניו סאות' ויילס, ויקטוריה ובאוסטרליה הדרומית, אך לא באוסטרליה המערבית ובטריטוריה הצפונית.

## מאפיינים
נחש זה מזכיר מעט שפיפון במראהו, צורת הראש ובגופו השטוח. הוא מגיע לאורך 70–100 ס"מ ובעל מבנה שטוח. צבע הקשקשים אדמדם או חום ולעיתים גם שחור והרצועות כהות מעט יותר. הבטן צבועה בצבע שמנת, אפורה או ורודה. ראשו של הנחש בעל קרניים קטנות וצורתו משולשת. הניבים הארסיים שלו הם הארוכים מבין אלה של נחשי אוסטרליה, דבר העוזר לו להרוג במהירות.

הארס של הנחש מיועד להרוג טרף כמו שממיות, לטאות נוספות ומיני דו-חיים, אותם הוא מושך באמצעות זנבו המתפתל עד לפיו וכשטרף מתקרב הוא מכיש במהירות, לעיתים לאחר כמה ימים של המתנה באותו מקום מכוסה בעלים. השימוש בארס להגנה הוא משני לגמרי והנחש יתקוף רק כמוצא אחרון. עם זאת הוא מוסווה ביותר בין פסולת העלים, מה שמונע להבחין בו בזמן. הארס קטלני ביותר ומורכב מנוירוטוקסין הגורם לשיתוק מהיר. מוות עלול להתרחש תוך 6 שעות לאדם בוגר.

הנחש אינו מצוי בסכנה, אך הפצת קרפדות קנים פולשות הורגות צעירי פתנים שלא מודעים לרעילותם.

## קישורים חיצוניים

## הערות שוליים

קטגוריה:בעלי חיים שתוארו ב-1802
קטגוריה:טקסונים שתוארו בידי ג'ורג' שו
קטגוריה:פתניים
קטגוריה:אוסטרליה: זוחלים
קטגוריה:בעלי חיים בערבות אוסטרליה
קו ג'ובילי

**קו ג'ובילי (יובל)** (מאנגלית: **Jubilee line**) הוא קו רכבת תחתית במערכת הרכבת התחתית של לונדון העובר בין סטרטפורד שבמזרח לונדון לסטנמור  שבפרברי צפון-מערב לונדון, דרך הדוקלנדס, הגדה הדרומית ווסט אנד. הקו נפתח בשנת 1979 אבל חלקים מסוימים מהמסלול נבנו עוד בשנת 1932 ופוצלו לקו חדש בשנת 1979, שיפוץ והרחבה נוספת בקו הייתה בשנת 1989.

## נתונים ומספרים
צבע הקו על המפה הוא אפור ופועלות בו 27 תחנות על 36 קילומטרים.

שם הקו מציין את שנת יובל הכסף למלכותה של המלכה אליזבת' השנייה.

קו זה הוא היחיד שחוצה את כל הקווים האחרים במערך הרכבת של לונדון.

## קישורים חיצוניים

* 

קטגוריה:קווי הרכבת התחתית של לונדון
אווה מריאן האבאק

**אווה מריאן האבאק** (באנגלית: **Eva Marian Hubback**; 13 באפריל 1886 – 15 ביולי 1949) הייתה פמיניסטית בריטית ותומכת מוקדמת של חינוך למניעת היריון ואאוגניקה.

## ראשית חייה
אווה מריאן שפילמן נולדה ב־13 באפריל 1886, בתו של סר מאייר שפילמן (1856–1936). סר מאייר היה אחד משלושת הבנים, שנותרו בחיים, משמונת ילדיו של הבנקאי אדם שפילמן (1812–1869). הוא היגר לבריטניה מאזור פוזנן עם שני אחיו.

אווה הייתה אחייניתו של המהנדס האזרחי, שנהייה שוחר אמנות, סר איזידור שפילמן (1854–1925), ושל מבקר האמנות הנודע מריון שפילמן (1856–1936) ואשתו, סופרת הילדים מייבל שפילמן (1862–1938). מצד דודים אלו אווה הייתה קרובת משפחה של המשפחות הידועות מונטאגו / סמואל וסבג-מונטיפיורי.

אווה למדה בבית הספר סנט פליקס, סאות'וולד, סאפקולק ואחר כך בניוהאם קולג' בקיימברידג'. בשנת 1908 היא סיימה בהצטיינות את הבחינות לתואר הראשון בכלכלה בשנת 1911 נישאה לפרנסיס ויליאם האבק (1884–1917). לזוג היו שלושה ילדים, דיאנה, רחל ודוד. בעלה נפטר בפברואר 1917, מפציעות שספג בפעולה במלחמת העולם הראשונה, משנת 1916, למשך שנה, היא הייתה המנהלת של לימודי הכלכלה בניוהאם וגירטון בקיימברידג'.

## קריירה
האבאק הייתה מעורבת בתנועת הסופרג'יזם יחד עם אלינור ראת'בון. משנת 1918 עד 1927 היא הייתה מזכירה פרלמנטרית, ובהמשך גם נשיאת האיחוד הלאומי לשוויון אזרחי, שניהל מאבקים מוצלחים לרפורמות בחוקים הנוגעים לזכויות נשים וילדים. היא הפכה למנהלת של המכללה לחינוך מבוגרים מורלי לגברים ונשים עובדות בשנת 1927. בשנת 1929 הצטרפה לאגודה היוג'נית, בשנת 1931 הפכה לעמיתה באגודה, בשנת 1932 חברת המועצה ובשנת 1934 חברת הוועד המנהל.

בשנת 1930 היא סייעה בהקמת התנועה הפמיניסטית "גילדת נשות העיר" (Towenswomen's Guild). בשנת 1933 יחד עם שאנה סיימון וארנסט דרווין סימון הם ייסדו את האגודה לחינוך לאזרחות. היא הפכה למזכירה של אגודה זו, ויושבת ראש האגודה לתמיכה במשפחה.

בנה של האבאק, דוד, היה נשוי לג'ודית האבאק ששיתפה פעולה עם מחקריה הסוציולוגים של אווה האבאק, ולאחר מותה המשיכה והרחיבה את פועלה.

בשנים 1946 - 1948 ייצגה האבק את צפון קנסינגטון במועצת מחוז לונדון, מועצה שנבחרה על מצע מפלגת הלייבור. היא נפטרה ב־15 ביולי 1949.

## ביבליוגרפיה
* 
* 
* 
* 
* 

## לקריאה נוספת
* 

## הערות שוליים

קטגוריה:פמיניסטיות בריטיות
קטגוריה:בריטיות שנולדו ב-1886
קטגוריה:בריטיות שנפטרו ב-1949
קטגוריה:בריטים שנפטרו ב-1949
יחסי איי מרשל – ארצות הברית

**יחסי איי מרשל – ארצות הברית** הם היחסים הדיפלומטיים בין ארצות הברית לאיי מרשל. לאיי מרשל שגרירות בוושינגטון ולארצות הברית שגרירות במג'ורו.

## היסטוריה
במהלך מלחמת העולם השנייה כבשה ארצות הברית את האיים מידי האימפריה היפנית במסגרת המערכה באיי גילברט ומרשל. בשנים 1946–1958 צבא ארצות הברית ביצע ניסויים גרעיניים באטול ביקיני שבשטח איי מרשל. בשנת 1965 הממשל האמריקאי הקים פרלמנט מקומי על מנת לקדם את הממשל העצמי של האיים. בשנת 1979 הוענקו לאיים עצמאות מוחלטת מטעם ארצות הברית. מאז נחתמו חוזים רבים בין המדינות. עד שנת 2023 ארצות הברית אמורה לספק כ-57 מיליון דולרים בכל שנה לאיי מרשל. סוכנויות אמריקניות שונות כגון רשות התעופה הפדרלית, שירות הדואר של ארצות הברית ו-FEMA מעניקות סיוע לאיים. בתמורה, איי מרשל מעניקים תמיכה מוחלטת בארצות הברית באומות המאוחדות. עם זאת, בשנת 2015 איי מרשל גינתה את האמברגו האמריקני על קובה. מושא למחלוקת מרכזית נוסף בין המדינות הוא האי וייק אשר נחשב לטריטוריה אמריקאית אך גם איי מרשל טוענת עליה לבעלות. מחלקת ההגנה של ארצות הברית מורשית להשתמש במספר לגונות ואיים בקווג'לין. מבחינה כלכלית, איי מרשל הביעה עניין למשוך השקעות אמריקאיות.

## קישורים חיצוניים

קטגוריה:ערכים ללא קטגוריות פיזיות - יחסי חוץ
גן טאיניצקי

**גן טאיניצקי** (ברוסית: **Тайницкий сад**) הוא פארק עירוני שנמצא בתוך חומות הקרמלין במוסקבה, שברוסיה. הפארק נקרא על שמו של מגדל טאיניסקאיה שבחומת הקרמלין, והוא חלק מהקרמלין שהוא אתר מורשת עולמית של אונסק"ו.

## היסטוריה
בתקופת האימפריה הרוסית, במקום בו ניצב כיום הגן, ניצבה כנסיית סנט קונסטנטין וסנט הלנה (כנסייה שנבנתה בשלהי המאה ה-14). כמו כן ניצב במקום אסם שהיה שייך לקתדרלת הבשורה. בשנת 1898 הוקמה על גבעה באזור הוקמה אנדרטה לצאר אלכסנדר השני. בעקבות המהפכה הרוסית ב־1917 הכנסייה נהרסה על ידי הבולשביקים כחלק מאידאולוגיית האתאיזם המדיני שלהם; והאזור הפך לגן ציבורי. החלק העליון שלו, הגובל בכיכר איבנובסקאיה, מכונה **הגן הציבורי הגדול קרמלין**. הגן היה המקום של תוכנית ה*[[סובוטניק]]* הראשונה (תוכנית העבודה בהתנדבות), בה השתתף לנין באופן רשמי.

בגן מצוי עץ אלון בשם "*קוסמוס"*, שניטע על ידי יורי גגרין ב־14 באפריל 1961, יומיים בלבד לאחר שובו מטיסת החלל ההיסטורית שלו.

בין השנים 1995–1967 הייתה בגן אנדרטה ובה פסל ישוב של לנין, שהוקמה לציון 50 שנה למהפכת אוקטובר. הפסל הוסר בשנת 1995 והוא נמצא עכשיו במוזיאון גורקי לנינסקיי.

חקירות ארכאולוגיות שבוצעו בגן בשנת 2007 חשפו את יסודות הבתים העתיקים והממצאים מימי הביניים.

במהלך ביקור ממלכתי ברוסיה בשנת 2008 התגורר מנהיג לוב מועמר קדאפי באוהל שהוקם בגן טייניצקי.

בשנת 2013 הוקם בגן מנחת מסוקים לשימושו של ולדימיר פוטין.

הגן משמש את חיילי המשמר הנשיאותי של רוסיה באימוני הכושר שלהם, וכן בגן מצוייות האורוות של המשמר הנשיאותי.

## תמונות הגן

File:Taynitsky Gardens-2.jpg
File:Taynitsky Gardens-3.jpg
File:Taynitsky Garden-1.jpg
File:Taynitsky Garden-2.jpg
File:Taynitsky Garden-3.jpg
File:Taynitsky Garden-4.jpg
File:Taynitsky Garden-5.jpg
File:Taynitsky Garden-6.jpg
File:Taynitsky Garden-7.jpg
File:Taynitsky Garden-8.jpg


## לקריאה נוספת
• A. Golyeva, **[https://www.researchgate.net/publication/262464166_Estudio_de_silice_bioganica_en_depositos_de_heces_animales_en_el_Kremlin_de_Moscu_Rusia The study of biogenic silica in animal dung deposits from the Moscow Kremlin, Russia]**, P 2

## קישורים חיצוניים

* פצצות מתקופת מלחמת העולם השנייה התגלו בעבודות תחזוקה בגין טאיניצקי 2019
* תצלומי הגן

## הערות שוליים

טאיניצקי
טאיניצקי
יחסי ברזיל – דרום סודאן

**יחסי ברזיל–דרום סודאן** הם היחסים הדיפלומטיים הרשמיים שבין **[[ברזיל|הרפובליקה הפדרלית של ברזיל]]** לבין **[[דרום סודאן|הרפובליקה של דרום סודאן]]**.

## היסטוריה
היחסים שבין ברזיל לדרום סודאן כוננו ב-9 ביולי 2011, יום קבלת העצמאות של המדינה מסודאן ובאותו היום בו הכירה ברזיל בעצמאותה של המדינה. ברזיל הצהירה כי כינון היחסים הדיפלומטיים עם המדינה בא במטרה לתמוך בפיתוח הכלכלי והחברתי של המדינה. ברזיל הייתה מעורבת בדרום סודאן עוד לפני הכרזת העצמאות של המדינה כאשר היא שלחה נציגים משקיפים למשאל העם על עצמאות המדינה.

ב-13 ביולי 2011 השתתף נציג מדרום סודאן בוועידת האומות המאוחדות הראשונה שנערכה במדינה. כשנתיים לאחר מכן, ב-2013, הואמנה שגרירות ברזיל באדיס אבבה, בירת אתיופיה, על היחסים הדיפלומטיים בין ברזיל לדרום סודאן.

## נציגויות דיפלומטיות
* דרום סודאן אינה מיוצגת בברזיל, הן בדרג השגרירות והן בדרג הקונסולרי.
* ברזיל אינה מיוצגת בדרום סודאן, הן בדרג השגרירות והן בדרג הקונסולרי. ברזיל האמינה את שגרירותה שבאדיס אבבה, בירת אתיופיה הסמוכה, על דרום סודאן.

## קישורים חיצוניים

* REPUBLIC OF SOUTH SUDAN, אתר משרד החוץ הברזילאי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי זימבבואה–סרביה

**יחסי זימבבואה–סרביה** הם היחסים הדיפלומטיים הרשמיים שבין **[[זימבבואה]]** לבין **[[סרביה]]**. שתי המדינות חברות בארגון המדינות הבלתי-מזדהות. לזימבבואה יש שגרירות בבלגרד ולסרביה יש שגרירות בהארארה.

שליט יוגוסלביה יוסיפ ברוז טיטו נפגש עם שליט זימבבואה רוברט מוגאבה נפגשו בהוואנה שבקובה בשנת 1979. כשטיטו נפטר בשנת 1980 מוגאבה ומשלחת מזימבבואה השתתפו בהלווייתו. בשנת 2014 מוגאבה הביע את רצונו הנלהב לחדש את היחסים בין המדינות.

ביתו האישי של מוגאבה נבנה על ידי חברה סרבית.

קטגוריה:ערכים ללא קטגוריות פיזיות - יחסי חוץ
ג'נט פילדינג

**ג'נט פילדינג** (באנגלית: **Janet Fielding**; נולדה בשם **Janet Claire Mahoney**, נולדה ב-9 בספטמבר 1953) היא שחקנית אוסטרלית. היא ידועה מתפקידה כטיגן ג'ובאנקה בסדרת המדע הבדיוני "דוקטור הו".

## ביוגרפיה
פילדינג נולדה בבריזביין. אחרי ששהתה זמן מה באמריקה, היא למדה באוניברסיטת קווינסלנד והוציאה תואר באנגלית. היא תכננה במקור להיות עיתונאית וכתבת, אך החליטה לעבור לבריטניה ולהפוך לשחקנית.

הופעתה הראשונה בטלוויזיה הבריטית הייתה בפרק של התוכנית "Hammer House of Horror" בשנת 1980. באותה שנה היא הוכרזה בתקשורת כמי שתגלם את המלווה הבאה של הדוקטור בתוכנית "דוקטור הו".

בין השנים 1981 עד 1984, פילדינג גילמה את טיגן ג'ובאנקה, דיילת אוסטרלית ומלווה לדוקטור הרביעי (טום בייקר) והדוקטור החמישי (פיטר דייוויסון). בשנת 1985 גילמה את טיגן במערכון לצד הדוקטור השישי (קולין בייקר). היא הקריאה שורות בתור המלווה מל (בוני לנגפורד) באודישן של סילבסטר מקוי לתפקיד הדוקטור השביעי.

בשנת 1991 עזבה את תחום המשחק והחלה לעבוד בארגון הבין-לאומי לנשים בטלוויזיה ובקולנוע. בזמן הזה היא גם הפכה לסוכנת שחקנים וייצגה את פול מקגאן כשהתקבל לתפקיד הדוקטור השמיני.

מאז שעזבה את התפקיד, פילדינג לא הראתה נכונות לחזור ולגלם את טיגן אך היא חזרה למשחק ולתפקיד בשנת 2006, כשגילמה את הדיילת האוסטרלית במגוון תסכיתי אודיו בהפקת "ביג פיניש" שמבוססים על הסדרה ועל דמותה.

שבה לגלם את טיגן ב"דוקטור הו" בספיישל "הכוח של הדוקטור", ששודר באוקטובר 2022.

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:דוקטור הו
קטגוריה:ילידות 1953
קטגוריה:אוסטרלים שנולדו ב-1953
יחסי סלובקיה–פולין

בין **[[סלובקיה]]** לבין **[[פולין]]** מתקיימים יחסים דיפלומטיים מלאים, כפי שהתקיימו עוד לפני פירוק צ'כוסלובקיה בשנת 1993. המדינות משתפות ביניהן פעולה בנושאים שונים, בין השאר מהעובדה ששתי המדינות חולקות גבול משותף שאורכו 539 ק"מ, ובתוקף היותן חברות באיחוד האירופי ובנאט"ו. לפולין שגרירות בברטיסלבה, ולסלובקיה שגרירות בוורשה וקונסוליה כללית בקרקוב. 

## קישורים חיצוניים

קטגוריה:קצרמר יחסי חוץ
פתן שחור אדום-בטן

**פתן שחור אדום-בטן** (שם מדעי: *Pseudechis porphyriacus*) היא מין של נחש ארסי ממשפחת הפתניים. הוא מצוי בעיקר בדרום אוסטרליה אך גם בצפון. המין התגלה על ידי ג'ורג' שו ב-1973 ושויך לסוג פתן אפעי בדומה לנחש מולגה, המזכיר במראהו את האפעה ממשפחת הצפעיים.
## מאפיינים
נחש זה מגיע לאורך ממוצע של 1.3 מטרים אך יכול להגיע גם לאורך 2.6 מטרים. המשקל המקסימלי שנמדד למין זה הוא 10 ק"ג. הקשקשים שחורים והגחון והבטן צבועים בצהוב-ורוד ובקצוות אדומים עם רצועות מובלטות. הנחש יכול, בדומה לקוברה, לנפח את הצוואר אך לרוחב קצר בהרבה.

תפוצת הנחש היא ביערות, סוואנות, ובערים בדרום אוסטרליה. הוא שוכן גם בקרבת מקווי מים כמו הבילבונג ומתחת בולי עצים גדולים. נחש זה מסוגל לשחות ביעילות. הוא מתרחק מאזורים מדבריים.

הנחש ניזון בעיקר מצפרדעים אך מגוון ביונקים קטנים וזוחלים קטנים ממנו לרבות נחשים אחרים ולפעמים אף דגים בביצות. הוא גם יאכל ביצים חסרות הגנה. כמה מהנחשים מחכים ליצורים קטנים שיידרסו מתחת לכבישים ואז אוכלים אותם. הנחש נפגע מהפצת קרפדת הקנים הפולשת שבעלת רעל בעורה. פתנים רבים מתו לאחר שבלעו קרפדות.

הארס של הנחש בעל נוירוטוקסין הפוגע בקרישת הדם ופעילות הלב ויכול להרוג במהירות, עם זאת הנחש לא מזריק כמות גבוהה של ארס בכל מנה, רק 37 מ"ל ארס בכל מנה כשהשיא הוא 94 מ"ל. בין 2005 ל-2015 נחש זה היה אחראי ל-16% מהכשות הנחשים באוסטרליה אך ללא הרבה מקרי מקרי מוות . הוא הרבה פחות קטלני ממיני הטאיפן והפתן החום ביבשת.

## קישורים חיצוניים

## הערות שוליים

[ימין|ממוזער|פתן שחור אדום-בטן שנמצא ב[מלבורן.]]

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ורג' שו
קטגוריה:פתניים
קטגוריה:זוחלים: טורפי-על
קטגוריה:אוסטרליה: זוחלים
קטגוריה:בעלי חיים שתוארו ב-1794
יחסי סלובקיה–סרביה

בין **[[סלובקיה]]** לבין **[[סרביה]]** מתקיימים יחסים דיפלומטיים מלאים מאז פירוק צ'כוסלובקיה בשנת 1993. לסרביה שגרירות בברטיסלבה. לסלובקיה יש שגרירות בבלגרד. סלובקיה היא אחת החברות היחידות באיחוד האירופי ובנאט"ו אשר אינה מכירה בעצמאותה של קוסובו מסרביה. בשנת 2015, סלובקיה הצביעה נגד קבלת קוסובו לארגון אונסק"ו.

## קישורים חיצוניים

קטגוריה:קצרמר סרביה
יחסי ארצות הברית – פיג'י

**יחסי ארצות הברית–פיג'י** הם היחסים הדיפלומטיים המלאים שבין **[[פיג'י|הרפובליקה של איי פיג'י]]** לבין **[[ארצות הברית]]**. ארצות הברית מפעילה שגרירות בסובה אשר אחראית גם ליחסים עם קיריבטי, נאורו, טונגה וטובאלו. פיג'י מפעילה שגרירות בוושינגטון די. סי. אשר אחראית בנוסף גם על היחסים עם קנדה ומקסיקו. בנוסף על כך, יש לפיג'י קונסוליות בדאלאס, שיקגו, סן פרנסיסקו ולוס אנג'לס.

עד להפיכתה של פיג'י למושבה בריטית בשנת 1874 פעלה באיים קונסוליה אמריקנית. ארצות הברית הכירה בעצמאות פיג'י באוקטובר 1970 ובשנה שלאחר מכן נוסדו היחסים בין המדינות. במרץ 2005 ארצות הברית גינתה את פיג'י על האפליה הגזעית אשר לכאורה התקיימה בה, דבר שהוביל למתיחות בין המדינות.

לאחר ההפיכה הצבאית שהתרחשה במדינה ב-2006 היחסים הידרדרו וארצות הברית השעתה את הסיוע הכספי למדינה. הממשל הצבאי שהוקם בדצמבר לא הוכר על ידי ארצות הברית. הנתק הוביל לשיפור יחסיה הדיפלומטיים של פיג'י עם מדינות אסיה כגון הרפובליקה העממית של סין וקוריאה הצפונית. היחסים המשיכו להידרדר עד הבחירות הדמוקרטיות הראשונות שנערכו בפיג'י בספטמבר 2014.

## קישורים חיצוניים

קטגוריה:ערכים ללא קטגוריות פיזיות - יחסי חוץ
חצי מרתון ולנסיה

**חצי מרתון ולנסיה** (בספרדית: **Medio Maratón de Valencia**) היא תחרות ריצה שנתית למרחק של חצי מרתון (21.1 ק"מ) המתקיימת בולנסיה, ספרד. התחרות מאורגנת על ידי מועדון הספורט S.D. Correcaminos האחראי גם לארגון מרתון ולנסיה. במהלך השנים נקבעו בריצה מספר שיאי עולם.

## היסטוריה
האירוע התקיים לראשונה בשנת 1991 כריצת 20 ק"מ והמשייך להתקיים בממסגרת זאת עד לשנת 2005. החל משנת 2006 הוגדל המרחק לחצי מרתון. השינוי הוביל לעלייה גדולה במספר המתחרים ובאיכות התוצאות. בשנת 2013 סיימו את הריצה מספר שיא של 9328 מתוך כ-10,300 שהחלו אותה.

בשנת 2017 קבעה הרצה הקנייתית ג'וסלין ג'פקוסגיי שיא עולם לנשים כשקבעה זמן של 1:04:51 שעות. בשנת 2018 קבע הרץ הקנייתי אברהם קיפטום בריצה שיא עולם חדש, 58:18 דקות. שנה לאחר מכן נשבר השיא בחצי מרתון קופנהגן על ידי ג'פרי קומווארור, שהוריד 17 שניות מהשיא הקודם.

## מנצחי חצי המרתון
הרשימה מתייחסת רק לשנים 2006 והלאה, בהן התקיימה התחרות במתכונת של חצי מרתון

## קישורים חיצוניים
* 

## הערות שוליים

קטגוריה:ולנסיה: ספורט
עמוד הגרנד ארמה

**עמוד ה[[גרנד ארמה]]** (בצרפתית: **Colonne de la grande Armée**, לעיתים מכונה גם "עמוד נפוליאון") היא אנדרטה בסגנון הסדר הקורינתי בגובה 53 מטרים ליד בולון-סור-מר, פה-דה-קאלה, צרפת.

## אודות האנדרטה

העמוד תוכנן בתחילה על מנת להנציח את הצלחת הפלישה לאנגליה, פלישה שמעולם לא התרחשה. אחר כך הוסב על מנת להנציח את התארגנות הגרנד ארמה במחנה בולון (אז עדיין תוכנן הכוח לפלוש לאנגליה, לכן התארגן בסמוך לתעלת למאנש).

העמוד החל להיבנות ב-18 בברימר שנת 13 ללוח השנה המהפכני בצרפת (9 בנובמבר 1799). הכסף נאסף מקרב חיילי הצבא, כאשר חיילים פשוטים תרמו מחצית שכר יום עבודה בחודש וקצינים שכר יום עבודה בחודש.

אולם בניית העמוד נעצרה ב-1811, כאשר הכסף שנאסף תם ואף נצבר חוב. עם תחילת הרסטורציה הצרפתית, הותך הבדיל ששימש לבסיס העמוד על מנת לצקת את פסלו של אנרי הרביעי בפון נף.

בניית העמוד שבה ב-1819, במימון משרד הפנים, ובראשו הוצב הפלר דה ליס עם כתר מלכות. לאחר מהפכת יולי 1830, הוחלף הפלר דה ליס בכוכבים.

ב-1838 הוחלט להשלים את מלאכת הקמת העמוד, וניתנה הוראה לצקת את פסלו של נפוליאון על מנת להציבו בראש העמוד. העמוד נמסר על ידי המשמר הלאומי לידי מרשל ז'אן-דה-דייה סו.

ב-1840 ניסה לואי-נפוליאון (לימים נפוליאון השלישי) לבצע הפיכה, יחד עם כח קטן מתומכיו עגן לחופי בולון-סור-מר, הכוח התבצר בשטח סביב העמוד. אולם הכח הונס אל החוף שם נעצר לואי-נפוליאון.

באותה שנה הושלמה יציקת פסלו של נפוליאון, בזמן להגעת אפרו של נפוליאון לקבורה בארמון האינוואליד. הפסל הוצג לחופי הסן, וב-21 ביולי 1841 החלו בהבאת הפסל מפריז אל בולון-סור-מר. ב-15 באוגוסט 1841 הוצב הפסל בידי אחיינו של נפוליאון, לואי-נפוליאון, לעיני קהל של כ-50,000 איש, בתוכם חיילים רבים ששירתו בגרנד-ארמה.

הפאנץ' ציין כי בטעות או בכוונה מוקם הפסל בגבו לאנגליה, ועל כך כתב:

ממוזער|העמוד
על אף שהעמוד שרד ללא פגע את מלחמת העולם הראשונה, הוא ניזוק קשות במלחמת העולם השנייה. השטח סביב העמוד הוסב לבית קברות להרוגי הצי הגרמני, ביניהם בנו של קרל דניץ, מפקד הצי.

לאחר המלחמה שוקם העמוד, הפסל שבראשו הוחלף בפסל בגובה 4.75 מטרים. העמוד המשוקם והפסל החדש נחנכו ב-24 ביוני 1962, בנוכחות שארל דה גול וקהל רב.

ב-1999 ושוב ב-2002 ניזוק העמוד ממכת ברק, אולם העמוד שוקם.

לצד העמוד שוכן מוזיאון ובו הפסל משנת 1841, לאחר שיחזור.

## קישורים חיצוניים
* 

## הערות שוליים

קטגוריה:צרפת: אנדרטאות
קטגוריה:עמודי הנצחה
קטגוריה:נפוליאון
קטגוריה:נור-פה דה קאלה: מבנים
קטגוריה:אנדרטאות לאנשי צבא
קטגוריה:או-דה-פראנס: מבנים
פתן קולט

**פתן קולט** (שם מדעי: *Pseudechis colletti*) היא מין של נחש ארסי ממשפחת הפתניים החי באוסטרליה. הוא קרוי על שם החוקר הנורווגי רוברט קולט . בעבר נחשב לנחש בעל סכנה בינונית אך כיום הוא נחשב לנחש ה-19 בארסיותו בעולם.
## מאפיינים
נחש זה הוא קרובו של פתן שחור אדום-בטן ובעבר סווג כתת-מין של פתן שחור פפואני החי בגינאה החדשה אך הופרד ממנו ב-1902 בידי החוקר הבלגי ג'ורג' אלברט בולנג'ר . הוא מגיע לאורך של 1.8-2.6 מטר ובעל קשקשים אפורים כהים עם פסים בהירים בצבע צהוב-שמנת עד ורוד לאורך הגב והבטן צהובה עד כתומה.

הנחש חי בעיקר בקווינסלנד באזורים יבשים אך לעיתים מגיע למגורי האדם. הנחש פעיל במשך היום וניזון מזוחלים אחרים, דו-חיים ומיונקים ואף מקניבליות.

הארס של הנחש יכול לגרום למוות תוך כמה שעות. הוא גורם להקאות, שלשולים, כאבי בטן חזקים, כאבי ראש, קרישת דם ולבסוף לאי ספיקת כליות או לתמס שריר. עם זאת ישנו נסיוב לארס היכול להציל את המוכשים בזמן.

## קישורים חיצוניים

## הערות שוליים

קטגוריה:בעלי חיים שתוארו ב-1902
קטגוריה:טקסונים שתוארו בידי ז'ורז' אלבר בולנז'ר
קטגוריה:פתניים
קטגוריה:אוסטרליה: זוחלים
יחידת עילית (ספר)

**יחידת עילית** (בפורטוגזית: **Elite da Tropa**) הוא ספר ברזילאי, שנכתב על ידי קציני המשטרה לשעבר אנדרה בטיסטה ורודריגו פימנטל יחד עם לואיס אדוארדו סוארס. הוא פורסם לראשונה בשנת 2006. הספר עובד לסרט המצליח יחידת עילית.

## תקציר הספר
ספר זה מגולל על סמך עובדות אמיתיות את סיפורו של הגדוד המשטרתי למבצעים מיוחדים (Batalhão de Operações Policiais Especiais, BOPE), הנחשב לחוליית עילית במשטרה הצבאית של ריו דה ז'ניירו. הספר מציג את הקצינים מ-BOPE ככוח מושחת ואלים באופן קיצוני.

ספר זה מתאר גם את התוכנית להתנקש בחייו של לאונל בריזולה, מושל ריו דה ז'ניירו.

## קישורים חיצוניים
* 

## הערות שוליים

קטגוריה:ספרים שעובדו לסרטים
קטגוריה:ספרים ביוגרפיים
קטגוריה:ספרי 2006
קטגוריה:ספרות ברזילאית
קטגוריה:דפים עם תרגומים שלא נסקרו
Base Léonore

מאגר המידע **Base Léonore** הוא מאגר מידע אינטרנטי צרפתי הכולל את רשימת האנשים שקיבלו את עיטור לגיון הכבוד. המאגר מכיל את שמות האנשים שקיבלו את העיטור מאז הקמת הלגיון ב-1802, ונפטרו קודם לשנת 1977. נכון לשנת 2014, מכיל המאגר 390,000 שמות.

המאגר מטבע הדברים אינו שלם, לאחר שרישומים רבים הושמדו במהלך תקופת הרסטורציה, מהפכת יולי 1830 והקומונה הפריזאית.

מאגר המידע מנוהל תחת הארכיון הלאומי, ורק חלק מן המידע נגיש און-ליין. מידע שאינו נגיש באמצעות רשת האינטרנט, ניתן לקבלו לאחר בקשה מיוחדת.

## קישורים חיצוניים

* 

## הערות שוליים

קטגוריה:צרפת: עיטורים
קטגוריה:מאגרי מידע
תקיפת מתקני הנפט בערב הסעודית (2019)

**תקיפת מתקני הפקת הנפט** בשדה אבקייק ושדה ח'ורייס של חברת עראמקו הסעודית אירעה ב-14 בספטמבר 2019 בסביבות 04:00 בבוקר (שעון מקומי). פיצוצים במתקני הפקת הנפט הביאו להשבתתם ולהפחתה דרמטית של ייצור הנפט הסעודי בטווח המיידי. מיד לאחר התקיפה לקחו החות'ים בתימן אחריות על התקיפה, וטענו שהיא בוצעה על ידי עשרה כלי טיס בלתי מאוישים. לדבריהם, מטרת התקיפה הייתה לפגוע במתקני ייצור הנפט, ובכוונתם לתקוף יעדים סעודיים נוספים כנקמה על מעורבות ערב הסעודית במלחמת האזרחים בתימן.

הסעודים הודיעו שהתקיפה תגרום לירידה של כ-50% ביכולתם להפיק נפט, שהיא כ-5% מסך כל היכולת העולמית לספק נפט.

## התקיפה
על פי מקורות מערביים, התקיפה תוכננה כבר מחודש יוני 2019 בלי שגופי המודיעין המערביים הצליחו לקבל מידע אודותיה בחודשים לפני התקיפה. על פי אותם מקורות, התקיפה בוצעה על ידי 18–25 כטב"מים שחלקם היו כטב"מים "מתאבדים" מדגמי "קאסף 2K" ו-3-SAMAD, ובעיקר שאהד 136 ועל ידי שבעה טילי שיוט איראניים שחלקם היו מסוג סומאר. שניים מטילי השיוט פגעו במטרות וארבעה טילים נוספים הגיעו לאזור המטרות. אותם כטב"מים שהו שלוש שעות באוויר משיגורם ועד פגיעתם באזור המטרות והיו חמושים בראשי נפץ של 30 ק"ג. טילי השיוט כללו ראשי נפץ של 100 ק"ג. הפגיעות המדויקות במתקני הנפט העידו על רמת מקצועיות גבוהה של מפעילי מערכות התקיפה.

בימים הראשונים שלאחר התקיפה האשימו גורמים במערב את איראן כמי שעומדת מאחורי שיגור המל"טים או הטילים המונחים שבאמצעותם בוצעה המתקפה. לפי מקורות שונים שצוטטו בתחקיר של סוכנות הידיעות רויטרס ובכתבה ב"ידיעות אחרונות", הכטב"מים והטילים שוגרו מבסיס אוויר של משמרות המהפכה באזור אהוואז. ב-23 בספטמבר הודיעו צרפת, גרמניה ובריטניה בהצהרה משותפת שאיראן נושאת באחריות לתקיפה.

הסיבות למתקפה אינן ברורות. לפי חלק מהפרשנים, המתקפה אירעה על רקע מעורבות הסעודים במלחמת האזרחים בתימן. לעומתם יש הסוברים שמדובר בתקיפה ישירה של איראן במסגרת מלחמתה להקלות בסנקציות שארצות הברית הטילה עליה בכלל, ועל מגבלות קניית נפט בפרט. אם אכן כך הדבר, מדובר בהסלמה משמעותית של יחסי איראן–ארצות הברית. פרשן האינדיפנדנט הבריטי, פטריק קוקברן , טען מספר ימים לאחר התקיפה, כי מעבר להשפעותיה הכלכליות, הצבאיות והפוליטיות, תקיפת מתקני הנפט מסמנת שינוי באופי הלוחמה בעולם כולו. העובדה שהתוקפים, תהיה זהותם אשר תהיה, הצליחו באמצעים זולים יחסית להתגבר על מערכות נשק שעלו מיליארדים ופגעו מרחוק במתקנים חיוניים ביותר, מסמנת לקובעי המדיניות בעולם כי ייתכן וההשקעות הכבדות במטוסים המשוכללים והיקרים אינן מוצדקות. הוא משווה את תקיפת מתקני הנפט בסעודיה לקרב טאראנטו מהבחינה התפיסתית; קרב שבו בפעם הראשונה ראו את כוחה האמיתי של נושאת המטוסים, וסימן את סופה של אוניית המערכה הגדולה.

ב-13 ביוני 2025, כחלק ממבצע עם כלביא, ישראל חיסלה את מפקד חיל האוויר והחלל של משמרות המהפכה האסלאמית אמיר עלי חאג'יזאדה ושני בכירים נוספים בחיל האוויר של משמרות המהפכה, שהובילו את תקיפת מתקני הנפט בערב הסעודית.

## קישורים חיצוניים
* 
* 
* 
* 
* 

## הערות שוליים

קטגוריה:ערב הסעודית: צבא וביטחון
מלחמת האזרחים בתימן
קטגוריה:ערב הסעודית: היסטוריה
קטגוריה:עראמקו הסעודית
קטגוריה:איראן: צבא וביטחון
קטגוריה:2019: סכסוכים
קטגוריה:יחסי איראן – ערב הסעודית
קטגוריה:תקיפות כטב"מים
קטגוריה:2019 בערב הסעודית
לידה (סרט)

**לידה** (באנגלית: **Reborn**) הוא סרט קולנוע ישראלי משנת 2019 והחלק השלישי ב"טרילוגיה על אהבה" שכתב, ביים וערך ירון שני. הסרט הוקרן בבכורה עולמית בפסטיבל בוסאן ובבכורה ארצית בפסטיבל חיפה, בו זכה בשלושה פרסים עבור הסרט הטוב ביותר (ביחד עם "אפריקה"), השחקנית הטובה ביותר (שהוענק במשותף לשלוש השחקניות הראשיות) והצילום הטוב ביותר.

## עלילה
**אביגיל** (סתיו אלמגור) עוברת טיפולי פוריות וניצבת חסרת אונים בין בעלה הכוחני ובתה המורדת. היא פוגשת שתי אחיות החולקות מערכת יחסים מורכבת: **יעל** (אורי שני) מלווה נשים ללידה, שטראומת הנטישה של אמה מונעת ממנה להפוך לאם; **נעמה** (לאה טוניק) המאבדת אחיזה בחייה כאשר אביה המאמץ מתאשפז במוסד סיעודי.

## משחק ודמויות
ירון שני עובד עם צוות שחקנים-לא-מקצועיים (Non-Actors) אשר אינם מקבלים תסריט ומאלתרים את הסצנות שלהם במקום. הצילומים בסרט נעשו בטייק אחד וללא חזרות. פרס השחקנית הטובה ביותר בפסטיבל הסרטים הבינלאומי חיפה הוענק במשותף לשלוש השחקניות הראשיות - סתיו אלמגור, אורי שני ולאה טוניק.

## פרסים ומועמדויות

## הפקה
הסרט הוא קופרודוקציה ישראלית-גרמנית שהופקה על ידי נעמי לבארי וסער יוגב מחברת בלאק שיפ בשיתוף עם מייקל רוטר מחברת The post republic. הסרט יצא בתמיכת קרן הקולנוע הישראלי, קרן גשר לקולנוע רב תרבותי, ARTE ,yes ו-מועצת הפיס לתרבות ולאמנות. הוא מופץ על ידי חברת Alpha Violet.

## קישורים חיצוניים

* 
* 

**ביקורות**
* 
* 
* 

**ראיונות**
* 

## הערות שוליים

קטגוריה:סרטי 2019
קטגוריה:סרטי דרמה ישראליים
קטגוריה:סרטים בעברית
קטגוריה:סרטים עם עלילה לא ליניארית
קטגוריה:זנות בקולנוע
קטגוריה:סרטים ישראליים משנת 2019
סלובן ברטיסלאבה (הוקי קרח)

**מועדון ההוקי סלובן ברטיסלאבה** (בסלובקית: **Hokejový klub Slovan Bratislava**) הוא מועדון הוקי קרח מקצועי שבסיסו בברטיסלבה, סלובקיה. בשנת 2012 היא עזבה את האקסטראליגה הסלובקית והצטרפה לליגת ההוקי הקונטיננטלית (KHL). בשנת 2019 היא חזרה לליגה הסלובקית, בשל בעיות כלכליותשמנעו ממנה להמשיך להשתתף בליגה הקונטיננטלית. המועדון זכה בשמונה אליפויות סלובקיות (הפעם האחרונה ב-2012) ובאליפות צ'כוסלובקיה אחת (1979), מה שהפך אותו למועדון ההוקי השני המצליח ביותר בתולדות סלובקיה לאחר יריבתם הגדולה ביותר קושיצה. הקבוצה מארח את משחקיה הביתיים ב-Ondrej Nepela Arena, הידוע גם בשם *Slovnaft Arena*. הקבוצה מכונה *Belasí*, שפירושה "בלוז השמיים".

## היסטוריה
מועדון הספורט "סלובן ברטיסלבה" הוקם בשנת 1919 כמועדון כדורגל, שכונה אז 1. CsSK ברטיסלבה. בשנת 1921 נוסדה מחלקת ההוקי כ"CsSK הוקי". הוא שיחק את משחק הבכורה שלו בדצמבר 1924 נגד וינר EV מווינה והפסיד 1–6. בשנת 1939 שונה שם המועדון *לסלובן* ברטיסלבה שנשמר עד היום.

במשך שנים רבות לאחר מלחמת העולם השנייה, סלובן הייתה הנציגה הסלובקית היחידה בליגה הצ'כוסלובקית הבכירה. התואר היחיד בליגת הוקי קרח הראשונה בצ'כוסלובקיה הושג תחת המאמן לדיסלב הורסקי בעונת 1978/1979. בנוסף, קבוצות הנוער זכו במספר אליפויות.

לאחר פירוק סלובקיה וצ'כיה בשנת 1993 שיחקה סלובאן באקסטראליגה הסלובקית וזכתה בשמונה תוארי באליפות במשך 19 שנים.

בנוסף להצלחה שהושגה בסלובקיה, סלובאן הצליח גם בזירה הבינלאומית, עם שלושזכיות בגביע שפנגלר ברציפות בשנת 1972, 1973 ו-1974. היא גם אחד מארבעה מועדונים ששיחקה את כל ארבע העונות של ליגת ההוקי האירופית, והתקדמה לשלב הפלייאוף בכל שנה. שיא נוסף היה הזכייה בגביע הקונטיננטלי בעונת 2003/04. משנת 2011 עד 2013, סלובן השתתפה בטורנירי טרום העונה של הגביע האירופי.

במרץ 2012 הגישה סלובן בקשה לשחק בליגת ההוקי הקונטיננטלית (KHL). ב-21 ביוני 2012, סלובן ברטיסלבה נרשמה רשמית ב-KHL, לאחר שמילאה את כל התנאים הדרושים. לאחר שהוקמה בשנת 1921 היא הייתה לקבוצה הוותיקה ביותר ב-KHL בהפרש גדול, מכיוון שלא היו ליגות של הוקי קרח במדינות ברית המועצות לשעבר לפני 1946.

במאי 2012 החתימה סלובן את רוסטיסלב צ'אדה כמאמן ראשי לעונת הבכורה ב-KHL, לאחר שהיה לו ניסיון עם אוונגרד אומסק. אחרי ששיחקה שני משחקי ידידות מול קבוצות KHL והגביע האירופי במהלך חודשי הקיץ, סלובן פתחה את עונת 2012/2013 עם משחק בית מול דונבאס האוקראינית ב-6 בספטמבר 2012 והפסיד 2–4 מול הקהל הביתי. הניצחון הראשון הושג כעבור 4 ימים כשהביסה 2:1 את ספרטק מוסקבה לאחר דו-קרב חבטות עונשין. סלובאן סיימה את העונה עם 78 נקודות במקום הששי בחטיבת המערב ובכך העפילה לפלייאוף בעונת KHL הראשונה שלה במחזור הפלייאוף הראשון שיחקה סלובן נגד אלופת העונה שעברה, דינמו מוסקבה והפסידה בכל ארבעת המשחקים. במהלך העונה הסדירה, סלובאן מכרה 25 מתוך 26 משחקיה הביתיים כשהיא משיגה נוכחות ממוצעת של 9,977 צופים, שהייתה הנוכחות הממוצע השביעית בגובהה באירופה באותה עונה.

ברם, לאחר שלא הצליחה להעפיל לפלייאוף ה-KHL במשך מספר שנים והישגי השיא היו העפלה לרבע גמר החטיבה המערבית, לקראת עונת 2019/2020 החליטה סלובן שלא להשתתף יותר בליגת KHL והיא חזרה לליגה הסלובקית.

## תארים

## ראו גם
* סלובן ברטיסלאבה, מועדון הכדורגל
## קישורים חיצוניים

* 
* 

## הערות שוליים

קטגוריה:ברטיסלאבה: ספורט
קטגוריה:קבוצות KHL
קטגוריה:סלובן ברטיסלאבה
יחסי אלבניה–קרואטיה

**יחסי אלבניה–קרואטיה** מתייחסים ליחסים הדו-צדדיים בין אלבניה לקרואטיה. שתי מדינות כוננו יחסים דיפלומטיים ב-25 באוגוסט 1992. אלבניה הפכה לאחת המדינות הראשונות שהכריזו על ההכרה במדינה הריבונית של קרואטיה ב-21 בינואר 1992.שתי המדינות חברות מלאות במועצת אירופה, איחוד הים התיכון ונאט"ו. קרואטיה חברה באיחוד האירופי ואלבניה מועמדת להצטרף אליו. קרואטיה תומכת בתוקף בשילוב אלבניה בגוש האירו.

מתנדבים אתניים-אלבניים רבים נלחמו לצד הקרואטים במלחמת העצמאות של קרואטיה. האלבנים בקרואטיה מוכרים רשמית כמיעוט על ידי החוקה הקרואטית, ולכן יש להם מושב קבוע בפרלמנט הקרואטי. על פי מפקד האוכלוסין ב-2011, 17,513 אנשים ממוצא אלבני התגוררו בקרואטיה.

## יחסים פוליטיים
[שמאל|ממוזער|220x220 פיקסלים| דגלי אלבניה וקרואטיה ב[זאגרב במהלך ביקור ממלכתי של נשיא אלבניה בויאר נישני ב 9 במאי 2016.]]
[ממוזער|200x200 פיקסלים|משמאל לימין: שגרירת קרואטיה בארצות הברית [קולינדה גרבר-קיטרוביץ', שגריר אלבניה בארצות הברית אלכסנדר סאלבנדה, מזכ"ל נאט"ו יאפ דה הופ סחפר עם נשיא ארצות הברית ג'ורג' וו. בוש החותם על הפרוטוקולים לתמיכה בהצטרפות אלבניה וקרואטיה לנאט"ו, 2008]]
באפריל 2009 שתי המדינות הפכו לחברות מלאות בנאט"ו באירוע בו השתתפו גם ראש ממשלת אלבניה סאלי ברישה וגם ראש ממשלת קרואטיה איבו סאנאדר. באותה שנה החליטו שתי המדינות להקים תחנת כוח גרעינית משותפת בגבול אלבניה עם מונטנגרו. החלטה זו התקבלה בברכה על ידי ממשלת מונטנגרו, המודאגת מההשפעה הסביבתית על הצומח. לשתיים יש היסטוריה של הסכמי הגנה, ובסך הכל יש להם מערכת יחסים טובה.

הדגל האלבני הוחזק והונף במלאת 20 שנה למבצע סערה המכונה גם יום הניצחון של קרואטיה, כדי להכיר בתמיכתם של האלבנים במלחמת העצמאות של קרואטיה. קרואטיה בירכה את אלבניה על בריתה הקרובה באמצעות פעולה זו.

גורם מרכזי נוסף במערכת היחסים הוא הגירה אלבנית היסטורית ועכשווית לקרואטיה, כולל קהילת ארבנאסי בת מאות השנים. ביולי 2016 נחנך בזאדאר בית ספר אלבני לאנשי ארבנאסי שגרים בו, וספרים באלבנית נמסרו משגרירות אלבניה בזאגרב. למעלה מ-50 תלמידים החלו את לימודיהם בבית הספר האלבני לשנת הלימודים 2016–2017.

שלושה נשיאי אלבניה (רחספ מיידני, אלפרד מויסיו ובאמיר תופי) זכו לכבוד הגבוה ביותר של הרפובליקה של קרואטיה, המסדר הגדול של המלך טומיסלב.

## כלכלה
אלבניה וקרואטיה דנו באפשרות לבנות במשותף תחנת כוח גרעינית באגם שקודרה, סמוך לגבול עם מונטנגרו, תוכנית שגבתה ביקורת מצד מונטנגרו בגלל הפגיעה בסביבה באזור.

קיים שיתוף פעולה כלכלי הדוק של אלבניה וקרואטיה. בשנת 2014 היקף המסחר היה 46.330 מיליון יורו. מספר הולך וגדל של חברות קרואטיות משקיעות באלבניה. בשנת 2013, 13.870 מיליון יורו של השקעות ישירות הגיעו מקרואטיה לאלבניה. בנוסף, חברות אלבניות מרכזיות מתרחבות לקרואטיה.

## נציגויות דיפלומטיות
אלבניה מחזיקה בקרואטיה שגרירות בזאגרב ו-3 קונסוליות בדוברובניק, אוסייק וואראז'דין. מאידך, קרואטיה מחזיקה באלבניה שגרירות בטירנה בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תנוחות גוף

האדם מסוגל לייצב את גופו במספר רב של **תנוחות גוף** שונות. לתנוחות שימושים שונים.

## ישיבה

הישיבה מוגדרת כאשר חלק ממשקל הגוף עובר מסמיכה על הרגליים אל הישבן והירכיים. הישבן מונח על גבי משטח ישר במידה כלשהי, כך שרגלי האדם נחות יחסית. לרוב ישיבה תתבצע על כסא, ספסל או חפץ אחר מוגבה.

לרוב, לכיסאות נוסף משענת, דבר המאפשר מנוחה גם לגב האדם. הישיבה היא תנוחת עבודה נפוצה, כאשר עבודות משרדיות רבות מבוצעות בישיבה.

## עמידה

כאשר האדם עומד, גופו נמצא במצב מאונך, כאשר משקל הגוף נתמך על ידי הרגליים. בניגוד לתפיסה המקובלת שהאדם לא זז בעת שהוא עומד, אמצעים מודרניים מראים כי למעשה האדם מתנועע קדימה ואחורה, כמטוטלת, על מנת להתייצב.

על אף שעמידה איננה מסוכנת, הרי שעמידה במשך זמן ארוך עלולה לעיתים לפגוע בגוף האדם.

## כריעה
כריעה מתוארת כאשר הרגליים מכופפות לאחור, ומשקל האדם מונח על ברכיו. הכריעה משמשת בתרבויות רבות כסמל לכניעה.

לכריעה מספר וריאציות: כאשר גוף האדם זקוף, למעט ברכיו המכופפות, או כאשר האדם יושב על כפות רגליו (תנוחת הסיזה היפנית). כמו כן קיימת כריעה על ברך אחת, כאשר ברך אחת נוגעת בקרקע, ואילו הרגל השנייה בזווית 90 מעלות ביחס לקרקע כשכף הרגל נוגעת בקרקע.

## עמידה על ארבע
עמידה על ארבע היא המצב הסטטי של זחילה, כאשר משקל האדם מפוזר בין ארבעת הגפיים.

## שכיבה

בשכיבה, גוף האדם כולו במצב אופקי, כך שהגוף כולו נוגע במשטח שמתחתיו. השכיבה היא התנוחה הנפוצה בעת שינה ומנוחה. קיימות מספר וריאציות לשכיבה: שכיבה על הגב, הבטן או הצדדים, או בתנוחת עובר כשרגלי האדם מקופלות לעבר ראשו.

## ראו גם
* תנועת בעלי חיים ביבשה
*ארגונומיה

## קישורים חיצוניים

*
יחסי אלבניה–הוותיקן

**יחסי אלבניה–הכס הקדוש** הם היחסים הנוכחיים וההיסטוריים של אלבניה ושל הכס הקדוש. לכס הקדוש יש נונציו באלבניה, אשר מייצג מבחינה מדינית את הכס הקדוש.

הנציג באופן רשמי מכונה בשם "נונציו אפוסטולי לאלבניה', ויש לו מעמד שגריר.

## היסטוריה
ההיסטוריה של היחסים בין המדינות, החלה בימי הביניים, כאשר סקנדרבג הפך למפקד העליון של כוחות הצלבנים של האפיפיור פיוס השני. מאוחר יותר, ג'ובאני פרנצ'סקו אלבני הפך לאפיפיור בין השנים 1700–1721. הוא נולד למשפחה אלבנית ממוצא אצילי.

הנונציו האפיפיורי באלבניה התחיל בתור משלחת לאלבניה על ידי האפיפיור בנדיקטוס החמישה עשר, ב-12 בנובמבר 1920, והועלתה בדרגה עד לקבלת דרג דיפלומטי של נונציו על ידי האפיפיור יוחנן פאולוס השני ב-16 בינואר 1991. שגריר הוותיקן הנוכחי לאלבניה הוא צ'ארלס ג'ון בראון, אשר מונה על ידי האפיפיור פרנציסקוס ב-9 במרץ 2017.

## קישורים חיצוניים

קטגוריה:ערכים ללא קטגוריות פיזיות - יחסי חוץ
מלחמת אנגליה–האימפריה העות'מאנית

בקיץ 1806, במהלך מלחמת הקואליציה האנטי-צרפתית השלישית, שגריר צרפת בטורקיה, הגנרל הוראס סבסטיאני הצליח לשכנע את השער הנשגב לבטל את כל ההסכמות עם רוסיה ולפתוח את הדרדנלים לאניות מלחמה צרפתיות בלבד. בתמורה, הבטיח נפוליאון לסולטן הטורקי לסייע לו במיגור המרד בסרביה ולהשיב טריטוריות עות'מאניות לידי האימפריה. כאשר הצבא הרוסי נכנס לשטחי מולדביה וולאכיה, הכריזה האימפריה העות'מאנית מלחמה על רוסיה.

במהלך מבצע הדרנדלים בספטמבר 1806, לחצה בריטניה על הסולטן סלים השלישי לגרש את השגריר סבסטיאני, להכריז מלחמה על צרפת, לוותר על נסיכויות הדנובה לרוסיה ולהעביר את הצי העות'מאני, יחד עם המבצרים שעל הדרנדלים לידי הצי המלכותי הבריטי.

לאחר שסלים סירב לדרישות בריטניה, צי בריטי נכנס לדרנדלים ב-19 בפברואר 1807 והשמיד את הכוחות העותמאניים בים מרמרה, ועגן אל מול חופי קונסטנטינופול. אולם ביצורי העיר שחוזקו בעזרת מהנדסים צרפתיים הגנו על העיר, הצי הבריטי טווח באמצעות תותחים ונאלץ לעזוב את ים מרמרה ב-3 במרץ 1807.

ב-16 במרץ 1807 פלשו כ-5000 חיילים בריטיים לאלכסנדריה, העיר נפלה לידיהם, במטרה ליצור בסיס בים התיכון נגד האימפריה העות'מאנית. מושל מצרים מטעם הסולטן, מוחמד עלי, המשיך במאבק על העיר, עד לגירוש הכוח הבריטי ב-25 באוגוסט באותה שנה.

לבסוף, בעקבות אכזבת הסולטן מתמיכת צרפת במאבקיו, נחתמה אמנת הדרנדלים, ב-5 בינואר 1809, בעיר צ'נקלה. בברית נקבע כי טורקיה לא תאפשר לאף אוניית מלחמה להיכנס לדרנדלים ולמצרי הבוספרוס. בנוסף, תגן אנגליה על שלמות האימפריה העות'מאנית באמצעות הצי הבריטי וכן באספקת נשק.

## קישורים חיצוניים

סרטון youtube על המלחמה בים מרמרה
## הערות שוליים

קטגוריה:המלחמות הנפוליאוניות
קטגוריה:שנות ה-1800
קטגוריה:האימפריה העות'מאנית: היסטוריה צבאית
קטגוריה:הממלכה המאוחדת: היסטוריה צבאית
יחסי אלבניה–סלובניה

**יחסי אלבניה–סלובניה** מתייחסים ליחסים הדו-צדדיים של אלבניה וסלובניה. לאלבניה שגרירות בליובליאנה ולסלובניה שגרירות בטירנה. שתי המדינות כוננו יחסים דיפלומטיים ב-9 במרץ 1992, בעקבות הכרזת העצמאות הסלובנית בשנת 1991.

בין שתי המדינות מתנהלים קשרים מצוינים, הכוללים פגישות רמות דרג, ושיתוף פעולה במגוון תחומים, בין השאר בתחומי הביטחון, הכלכלה, החינוך והתרבות.

שתי המדינות חברות בארגון האמנה הצפונית האטלנטית (נאט"ו) והארגון לביטחון ולשיתוף פעולה באירופה. כחברה באיחוד האירופי, סלובניה תומכת בשילוב אלבניה בגוש האירו.

בסלובניה יש קהילה אלבנית גדולה, שהיגרה אליה במהלך שנות ה-90.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יום רגיל

**יום רגיל** (באנגלית: **Committed**) הוא סרט ישראלי עצמאי קצר משנת 2018, שביימה לי גילת וכתבה בת-אל מוסרי, שגם משחקת בתפקיד הראשי לצד ליטל שוורץ ודובר קוסשווילי.

הסרט הוקרן בבכורה ארצית בפסטיבל הסרטים הבינלאומי חיפה, וזכה בפרס הסרט הטוב ביותר בתחרות הסרט העצמאי הקצר בפסטיבל הבינלאומי לסרטי סטודנטים לשנת 2019. הסרט זכה בפרס אופיר לסרט העלילתי הקצר הטוב ביותר.

## עלילה
לאחר תקופה ארוכה של הדחקה, **בתיה** (בת-אל מוסרי) נאלצת להתעמת עם אביה **צביקי** (דובר קוסשווילי) הסובל מהפרעה דו-קוטבית. כעת, כשאחותה **לאה** (ליטל שוורץ) מתעקשת לאשפז אותו, היא צריכה להחליט מה טוב יותר לכל המשפחה.

## שחקנים ודמויות

## פרסים ומועמדויות

## הפקה
הסרט הופק על ידי אביב בן שלוש, רועי ציוני, אורי בורג וחברת זואה פילמס; הוא יצא בתמיכת הקרן החדשה לקולנוע וטלוויזיה, משרד התרבות והספורט וקרן גשר לקולנוע רב תרבותי.

## קישורים חיצוניים

* 
*   

### ביקורות
* 
* 

### ראיונות
* 

## הערות שוליים

קטגוריה:סרטי 2018
קטגוריה:סרטים ישראליים קצרים
קטגוריה:סרטים בעברית
קטגוריה:סרטים ישראליים משנת 2018
למבורגיני 350 GT

**מבורגיני 350 GT** (באיטלקית: **Lamborghini 350 GT**) היא מכונית ספורט בסגנון גראן טוריסמו מתוצרת יצרנית מכוניות הספורט האיטלקית **[[למבורגיני]]** בשיתוף **Carrozzeria Touring Superleggera**  אשר יוצרה בין השנים 1964 – 1966 בעיירה Sant'Agata Bolognese  במטרופולין של בולוניה  במחוז אמיליה-רומאניה באיטליה.

## תצורות
* תצורה גג קשיח.
* תצורה ספיידר (קבריולה).

### "למבורגיני 350 GT"

* דגם "למבורגיני 350 GT" הוצג לראשונה בתערוכת הרכב הבין-לאומית של ז'נבה במרץ 1964.
* יוצרו 120 יחידות.
* 2 דלתות.
* מספר נוסעים: 2+2 (מאחור מושב צר מאד).
* מנוע קדמי.
* מנוע בנזין.
* סוג הנעה: הנעה אחורית.
* 6 מאיידים מתוצרת ""וובר" מסוג "Weber 40 DCOE 2".
* מערכת חשמל - 12 ואט.
* קיבולת מכל דלק - 87 ליטר.
* צמיגים: HS 205/15.
* קוטר סיבוב מינימלי - 11.5 מטר.

### תאוצות
* תאוצה בין 0–80 קמ"ש היא 4.8 שניות.
* תאוצה בין 0–100 קמ"ש היא 6.4 שניות.
* תאוצה בין 0–160 קמ"ש היא 16.3 שניות.

## תמונות

קובץ:Den Haag Louwman Museum 118.jpg | "למבורגיני 350 GT"
קובץ:Lamborghini, Techno-Classica 2018, Essen (IMG 9144).jpg | "למבורגיני 350 GT"
קובץ:Rétromobile 2017 - Lamborghini 350 GT coupé touring - 1964 - 002.jpg | "למבורגיני 350 GT", שנת 1964
קובץ:1966 Lamborghini 350 GT.jpg | "למבורגיני 350 GT", שנת 1966
קובץ:Musée Lamborghini 0044.JPG | "למבורגיני 350 GT"
קובץ:Wolfsburg Jun 2012 112 (Autostadt - 1966 Lamborghini 350GT).JPG | "למבורגיני 350 GT", שנת 1966
קובץ:Lamborghini350GTV12-engine.jpg | "למבורגיני 350 GT" מבט למנוע


## קישורים חיצוניים
* 

* 
* 

## הערות שוליים

קטגוריה:מכוניות ספורט
קטגוריה:מכוניות גראן טוריסמו
קטגוריה:מכוניות קבריולה
350 GT
קטגוריה:דגמי מכוניות שהושקו ב-1964
קטגוריה:כלי רכב איטלקיים
מהפכת החרציות

ממוזער|אזרחים וחיילים תומכי המהפכה ברחובות בודפשט, כשעל ראשם חרציות, 31 באוקטובר 1918
**מהפכת החרציות** (בהונגרית: **Őszirózsás forradalom**) הייתה מהפכה בהנהגתו של הרוזן מיהאי קארואי, לאחר תום מלחמת העולם הראשונה. המהפכה הובילה להיפרדותה של הונגריה מהאימפריה האוסטרו-הונגרית, ולהקמת המדינה קצרת הימים הרפובליקה ההונגרית הראשונה.

שמה של המהפכה בא לה מהשימוש בחרציות כסימן תמיכה במועצת העם ההונגרית ובקארוי.

ב-31 באוקטובר 1918, בהנהגתו של קארוי, החלו ההמונים, יחד עם חיילים רבים, להשתלט על מבני ציבור בעיר בודפשט. ראש הממשלה שנדור וקרלה (Sándor Wekerle) פרש מתפקידו, וראש הממשלה הקודם אישטוון טיסה נהרג.

בסוף היום, הכיר קרל הראשון בקארוי כראש ממשלת הונגריה החדש. לאחר מכן ביטל קארוי את הסכם הפשרה האוסטרו-הונגרי של 1867, כך שלמעשה הפכה הונגריה למדינה עצמאית. ב-13 בנובמבר 1918 הכיר קרל הראשון בעצמאותה של הונגריה, וב-16 בנובמבר הכריז קארוי על הקמת הרפובליקה כשהוא נשיאה.

הרפובליקה לא האריכה ימים, וב-21 מרץ 1919 התבצעה במדינה הפיכה קומוניסטית. לאחריה הוקמה הרפובליקה הסובייטית ההונגרית, שאף היא לא האריכה ימים.

## קישורים חיצוניים

קטגוריה:הונגריה: היסטוריה
קטגוריה:מהפכות במאה ה-20
הגן

**הגן**, הוא סרט קולנוע ישראלי משנת 1977 בבימויו של ויקטור נורד, עם תסריט של יוסף אבישר.

בתפקידים ראשיים מופיעים שייקה אופיר, שושנה דואר ומלאני גריפית שמופיעה בסרט בעירום ואינה מוציאה מילה מפיה.

הסרט צולם בשכונת ג'ורת אל ענב הנטושה, בגיא בן הינום, למרגלות מלון המלך דוד, בשטח עליו נמצאים כיום חוצות היוצר ופארק טדי.

הסרט הוקרן בפסטיבל הקולנוע בקאן אך לא נכנס לתחרות, והוא זכה לביקורות שליליות.

## תקציר העלילה
אברהם (שייקה אופיר) ואשתו שרה (שושנה דואר) הם זוג קשישים שמעבדים גן עצי פרי למרגלות חומת העיר העתיקה. הם מגדלים שם ענבים ותפוחים ואברהם יוצא מדי פעם לשווק אותם בירושלים ברכב המיושן שלו. אברהם משוכנע שקדושה שוכנת בגן הזה ששרד את היריות וההפגזות של מלחמת העצמאות.

משה (ראובן אדיב) הוא קבלן עשיר שרוצה לקנות את שטח הגן ולבנות עליו מגדל מגורים. משה שולח את עוזרו לואיס (לואיס רוזנברג) לשכנע את אברהם למכור את השטח עבור 1.5 מיליון ל"י "מזומן ביד" אך הוא מסרב. משה מדבר איתו בנועם וגם זה לא עוזר. הם מחליטים לדבר עם הבן יצחק. יצחק (טוביה טבי) נשוי לרינה (אהובה יובל), להם שני ילדים ומצבם הכלכלי לא טוב. משה ועוזרו מדברים איתם ורינה לוחצת על יצחק לשכנע את אביו למכור את הגן. אך גם זה לא עוזר ומביא למריבה קשה בין שני בני הזוג.

בחורה תמהונית (מלאני גריפית) משוטטת במרכז ירושלים, לוקחת תפוח מדוכן של ירקן (זכריה טובי) שרודף אחריה אך היא מתחמקת. היא מוצאת חן בעיני שלושה אופנוענים צעירים, רמי (צחי נוי), אבי (רן קובלנץ) וניסים (יגאל דניאל). היא נמלטת מהם ונכנסת לחורבה ליד הגן. כשהם מנסים לתקוף ולאונס אותה היא נמלטת במערומיה לגן, וכאן אברהם מגרש אותם.

למחרת מתעורר אברהם ומגלה בגן בחורה עירומה שהוא מחשיב למלאך שאלוהים שלח אליו. הוא מכין לה אוכל בתור "מנחה לשליח אלוהים" ומסתיר זאת מאשתו שרה. הוא מגלה זאת ל"חכם יפרח" (סעדיה דמארי) ומבקש ממנו לשמור זאת בסוד אך החכם מוסר זאת לזקני בית הכנסת. הם מגיעים "להציץ" ואברהם מגרש אותם ונוזף בחכם, אך לבסוף סולח לו ומכניס אותו לצפות ב"מלאך". החכם פורץ בצחוק ואומר שזו פשוט בחורה עירומה. הוא מפיץ זאת בבית הכנסת וכולם מנדים את אברהם שמנהל לדעתם בית זונות בגנו.

יצחק מגיע לגן לאחר ריב עם אשתו ומגלה את שלושת האופנוענים שפרצו לגן. הוא מגרש אותם ופוגע באופנועים, אך רמי זורק עליו אבן והוא נפגע בראש ומאבד את הכרתו. כשהכרתו חוזרת הוא רואה בחורה עירומה גוחנת לידו ומנסה לטפל בו.

הם נכנסים לבקתה קטנה בגן ומתעלסים. למחרת בבוקר מוצא אברהם את בנו העירום בבקתה ושומע צעקת אישה. יצחק אומר לו שאין עוד מישהו בבקתה אבל אברהם מבין הכל. הוא מתפכח, נושא עיניו לשמים ומודיע כי החליט למכור את הגן.

## שחקנים

## קישורים חיצוניים

## הערות שוליים

קטגוריה:סרטי 1977
קטגוריה:סרטי דרמה ישראליים
קטגוריה:סרטים בעברית

קטגוריה:סרטים ישראליים משנת 1977